## Rīgā Nr. 2017. gada \_\_\_\_\_\_\_\_\_\_\_\_\_

**.§**

**Informatīvais ziņojums “Par veselības reformas pasākumu**

**īstenošanas turpināšanu 2017. gadā”**

1. Pieņemt zināšanai veselības ministra iesniegto informatīvo ziņojumu “Par veselības reformas pasākumu īstenošanas turpināšanu 2017. gadā” un atbalstīt tajā minētās reformas, kā arī no budžeta resora “74. Gadskārtējā valsts budžeta izpildes procesā pārdalāmais finansējums” 08.00.00 programmā “Veselības aprūpes sistēmas reformas ieviešanas finansējums” rezervētā finansējuma atļaut izmantot 22 062 190 *euro*, lai veiktu nepieciešamās reformas rindu mazināšanai pie speciālistiem, uz diagnostiskajiem izmeklējumiem, dienas stacionārā un ambulatorajā rehabilitācijā un reformām valsts kompensējamo medikamentu nodrošinājumam VHC pacientiem F3-F4 stadijā, pārdalot finansējumu uz Veselības ministrijas valsts budžeta apakšprogrammām:
	1. 33.03.00 “Kompensējamo medikamentu un materiālu apmaksāšana” 5 462 883 *euro* apmērā;
	2. 33.16.00 “Pārējo ambulatoro veselības aprūpes pakalpojumu nodrošināšana” 16 599 307 *euro* apmērā.
2. Pieņemt zināšanai, ka ar 1.2. punktā noteikto finansējumu vidēji tiks nodrošināta rindu samazināšana sekundārās ambulatorās veselības aprūpes pakalpojumiem par 25%, un noteikt, ka veselības reformas ietvaros rindu samazināšana sekundārās ambulatorās veselības aprūpes pakalpojumiem ir tupināma 2018. un 2019. gadā līdz to vidējais apmērs samazināsies vidēji vismaz par 50%.

 3. Veselības ministrijai sagatavot un līdz 2017. gada 18. martam iesniegt Ministru kabinetā informatīvo ziņojumu ar analīzi un priekšlikumus par veicamajiem pasākumiem un papildu nepieciešamo finansējumu, lai nodrošinātu tālāku rindu samazināšanu sekundārās ambulatorās veselības aprūpes pakalpojumiem, nepārskatot pakalpojumu apmaksas tarifus, ieskaitot prognozes par piedāvājuma izmaiņām, sakarā ar pacientu uzvedības maiņu, vairāk izvēloties valsts apmaksātos pakalpojumus.

4. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šī protokollēmuma 1. punktam.

5. Finanšu ministram atbilstoši šī protokollēmuma 1. punktam pārdalīt Veselības ministrijai veselības aprūpes sistēmas reformas ieviešanai budžeta resora “74. Gadskārtējā valsts budžeta izpildes procesā pārdalāmais finansējums” 08.00.00 programmā “Veselības aprūpes sistēmas reformas ieviešanas finansējums” rezervēto finansējumu 22 062 190 *euro* apmērā veselības aprūpes sistēmas reformas pasākumu rindu mazināšanai pie speciālistiem, uz diagnostiskajiem izmeklējumiem, dienas stacionārā un ambulatorajā rehabilitācijā un reformām valsts kompensējamo medikamentu nodrošinājumam VHC pacientiem F3-F4 stadijā 2017. gadā.

6.Veselības ministrijai kontrolēt informatīvajā ziņojumā noteikto iznākuma rādītāju izpildi un līdz 2017. gada 1. septembrim iesniegt Finanšu ministrijai ziņojumu par progresu iznākuma rādītāju sasniegšanā par 2017. gada pirmo pusgadu un līdz 2018. gada 1. martam par iznākuma rādītāju izpildi 2017. gadā. Veselības ministrijai nodrošināt datu uzkrāšanu, lai iznākuma rādītāju izpildei būtu iespējama audita izsekojamība.

1. Noteikt, ka finansējums veselības aprūpes sistēmas reformas ieviešanai 2018. gadam tiek ieplānots Veselības ministrijas budžetā likumprojekta “Par valsts budžetu 2018. gadam” sagatavošanas procesā, ņemot vērā protokollēmuma 6. punktā minēto progresu iznākuma rādītāju sasniegšanā.

Ministru prezidents Māris Kučinskis

## Valsts kancelejas direktors Mārtiņš Krieviņš

Iesniedzējs: Veselības ministre Anda Čakša

Vīza: Valsts sekretārs Kārlis Ketners